Na temelju članka 124. Statuta Filozofskog fakulteta Sveučilišta Josipa Jurja Strossmayera u Osijeku te sukladno Pravilniku o poslijediplomskim studijima na Sveučilištu Josipa Jurja Strossmayera u Osijeku, Fakultetsko vijeće na svojoj 2. sjednici održanoj dana 25. studenoga 2015. donijelo je

**PRAVILA**

**ZA IZVEDBU POSLIJEDIPLOMSKOGA SVEUČILIŠNOG STUDIJA**

***PEDAGOGIJA I KULTURA SUVREMENE ŠKOLE***

**I. OPĆE ODREDBE**

**Članak 1.**

(1) Ovim Pravilima pobliže se uređuje ustroj i izvedba Poslijediplomskoga sveučilišnog studija *Pedagogija i kultura suvremene škole* (u nastavku: doktorski studij), uvjeti upisa, gubitak statusa studenta, postupak prijave, ocjene i obrane doktorske disertacije te druga pitanja od važnosti za izvedbu studija.

(2) Izrazi u Pravilima koji imaju rodno značenje upotrebljavaju se neutralno i odnose se jednako na muške i ženske osobe.

**II. USTROJ I IZVEDBA DOKTORSKOG STUDIJA**

**II.1. Ustroj doktorskog studija**

**Članak 2.**

(1) Filozofski fakultet (u nastavku: Fakultet) na temelju upisa studijskog programa u Upisnik studijskih programa Ministarstva znanosti, obrazovanja i sporta dana 31. listopada 2013. ustrojava i izvodi doktorski studij *Pedagogija i kultura suvremene škole* iz znanstvenog područja društvenih znanosti, znanstvenog polja pedagogija.

(2) Završetkom doktorskog studija *Pedagogija i kultura suvremene škole* student stječe 180 ECTS bodova i akademski stupanj doktora znanosti iz područja društvenih znanosti, znanstvenog polja pedagogija.

**II.2. Trajanje doktorskog studija**

**Članak 3.**

(1) Doktorski studij u punom radnom vremenu traje u pravilu tri godine, a iz opravdanih razloga i uz obrazloženje trajanje mu se može produžiti do pet godina na temelju Odluke Povjerenstva za stjecanje doktorata znanosti.

(2) Doktorski studij s dijelom radnog vremena traje najviše pet godina, a iz opravdanih razloga i uz obrazloženje trajanje mu se može produžiti do sedam godina na temelju Odluke Povjerenstva za stjecanje doktorata znanosti.

**II.3. Jezik**

**Članak 4.**

(1) Nastava na doktorskom studiju izvodi se na hrvatskom standardnom jeziku.

(2) Nastava i pojedini predmeti mogu se izvoditi i na engleskom jeziku.

**III. STUDENTI DOKTORSKOG STUDIJA**

**Članak 5.**

Status studenta doktorskog studija može steći:

* asistent ili osoba koja ima status znanstvenog novaka u svojstvu asistenta zaposlenog na Fakultetu
* osoba koja sama snosi troškove studija
* osoba čije troškove snosi ustanova u kojoj je zaposlen
* stipendist hrvatskih ili međunarodnih stipendija
* prijelazom s jednoga doktorskog studija na drugi.

**Članak 6.**

(1) Studenti doktorskog studija mogu studirati u punom radnom vremenu ili u dijelu radnog

vremena.

(2) Studenti doktorskog studija u punom radnom vremenu jesu asistenti i znanstveni novaci

koji ne sudjeluju u troškovima doktorskog studija (školarini) ako uredno i na vrijeme izvršavaju svoje obveze utvrđene ugovorom o studiranju, odnosno ugovorom o radu.

(3) Studij s dijelom radnog vremena namijenjen je studentima koji uz studij obavljaju neki

drugi posao.

(4) Troškove doktorskog studija (školarinu) za studente koji studiraju u dijelu radnog vremena snose sami studenti, ustanova zaposlenja ili neka druga ustanova.

**IV. UPIS NA DOKTORSKI STUDIJ**

**IV.1. Pravo upisa na doktorski studij**

**Članak 7.**

(1) Upis na doktorski studij provodi se na temelju javnog natječaja koji raspisuje Fakultetsko vijeće. Javni natječaj za upis na doktorski studij raspisuje se najmanje mjesec dana prije početka nastave na doktorskom studiju i objavljuje se u dnevnim novinama i na mrežnoj stranici Fakulteta.

(2) Doktorski studij mogu upisati:

* pristupnici koji su završili sveučilišni diplomski studij pedagogije (i srodnih znanosti) i time stekli 300 ECTS bodova
* pristupnici koji su diplomirali četverogodišnji sveučilišni dodiplomski studij pedagogije (i srodnih znanosti) prema studijskom sustavu prije 2005. godine
* pristupnici koji su stekli akademski stupanj magistra znanosti upisuju se na doktorski studij u skladu sa studijskim programom.

(3) Srodne znanosti iz područja društvenih i humanističkih znanosti jesu: filozofija, psihologija, sociologija, edukacijsko-rehabilitacijske znanosti, informacijske i komunikacijske znanosti te druga znanstvena područja koja imaju nastavničko usmjerenje.

(4) Odobrenje upisa (i moguće) razlikovne obveze/ispite pojedinačno će rješavati Povjerenstvo za stjecanje doktorata znanosti.

**Članak 8.**

(1) Broj se upisnih mjesta (upisne kvote) na doktorskom studiju određuje prema istraživačkim, nastavničkim i mentorskim kapacitetima Fakulteta.

(2) Ako se na doktorski studij prijavi veći broj pristupnika od utvrđenoga kapaciteta (upisne kvote), tada se provodi razredbeni postupak za odabir polaznika doktorskog studija.

**IV.2. Kriteriji odabira pristupnika, upis na doktorski studij i stjecanje statusa studenta doktorskog studija**

**Članak 9.**

(1) Na doktorski studij mogu se upisati:

* pristupnici koji su završili diplomski studij s prosječnom ocjenom od najmanje 4,0
* pristupnici koji su motivirani za znanstvenoistraživački rad u području pedagogije
* pristupnici koji imaju pisanu preporuku dvaju nastavnika iz prethodno završenoga diplomskog studija.

**Članak 10.**

(1) Povjerenstvo za stjecanje doktorata znanosti na temelju utvrđenih kriterija u prethodnom članku sastavlja listu izabranih pristupnika za upis na doktorski studij u punom radnom vremenu i dijelu radnog vremena te ju objavljuje na oglasnoj ploči i na mrežnoj stranici Fakulteta.

(2) Pristupnici koji su ostvarili pravo upisa na doktorski studij u punom radnom vremenu, a zaposleni su na Filozofskom fakultetu Osijek u statusu asistenta ili znanstvenog novaka, ne sudjeluju u troškovima doktorskog studija, odnosno ne plaćaju školarinu.

(3) U slučaju da se na doktorski studij upiše osoba u suradničkom zvanju asistenta i na radnom mjestu asistenta iz javnoga znanstvenog instituta i nema osigurano plaćanje troškova doktorskog studija iz vlastitih prihoda javnoga znanstvenog instituta, već su sredstva osigurana iz državnog proračuna, suglasnost za zaključenje ugovora o radu daje ministar.

(4) Ako ministar ne izda suglasnost za zaključenje ugovora o radu na suradničko mjesto asistenta navedeno u prethodnom stavku, pristupnik sklapa ugovor o studiranju uz plaćanje i ostvaruje pravo upisa na doktorski studij u dijelu radnog vremena.

(5) Pristupnici koji su ostvarili pravo upisa na doktorski studij u dijelu radnog vremena zaključuju ugovor o studiranju uz plaćanje. Ugovorom o studiranju između Fakulteta i pristupnika, koji je ostvario pravo upisa na doktorski studij u dijelu radnog vremena, uređuju se međusobna prava i obveze tijekom studiranja na doktorskom studiju.

(7) Pristupnicima koji su ostvarili pravo upisa na doktorski studij, a nemaju završen odgovarajući diplomski sveučilišni studij iz područja iz kojeg se izvodi poslijediplomski doktorski studij, ovlašteno tijelo nositelja studija može odrediti polaganje razlikovnih ispita.

(8) Strani državljani upisuju studij pod jednakim uvjetima kao i hrvatski državljani ako su završili odgovarajući studij na inozemnom visokom učilištu i stekli najmanje 300 ECTS bodova na preddiplomskom i diplomskom studiju uz poštivanje kriterija prijenosa ECTS bodova.

(9) Pristupnik koji je stekao diplomu o završenom studiju na stranom sveučilištu obvezan je o svom trošku nakon prijave na natječaj dostaviti rješenje ovlaštenoga tijela o akademskom priznavanju inozemne visokoškolske kvalifikacije i priznavanja razdoblja studija, odnosno ECTS bodova u svrhu upisa na poslijediplomski studij.

**IV.3. Posebni načini upisa doktorskog studija i stjecanje doktorata bez upisa na doktorski studij**

**Članak 11.**

(1) Fakultet može studentu koji upisuje doktorski studij, a nije završio diplomski studij iz znanstvenog područja i polja iz kojeg se izvodi doktorski studij, omogućiti individualizirani studijski program koji obuhvaća interdisciplinarni pristup prema nastavnim predmetima i istraživanjima koja se izvode na Fakultetu.

(2) Individualni program doktorskog studija na prijedlog Povjerenstva za stjecanje doktorata znanosti odobrava Fakultetsko vijeće.

(3) Osoba koja je ostvarila znanstvena dostignuća, koja svojim značenjem odgovaraju uvjetima za izbor u znanstvena zvanja, može na temelju odluke Fakultetskog vijeća i uz suglasnost Senata steći doktorat znanosti izradom i javnom obranom doktorske disertacije bez upisivanja na doktorski studij.

(4) Znanstvena dostignuća ostvaruju se ispunjavanjem uvjeta u skladu sa Zakonom i posebnim propisima za izbor u najmanje znanstveno zvanje znanstvenog suradnika u odgovarajućem znanstvenom području i polju.

**IV.4. Studijski savjetnik**

**Članak 12.**

(1) Studentu doktorskog studija Povjerenstvo za stjecanje doktorata znanosti može tijekom prvoga semestra dodijeliti studijskog savjetnika koji mu pomaže tijekom studija i prati njegov rad i postignuća.

(2) Studijski savjetnik može biti i mentor studentu za izradu doktorske disertacije.

**IV.5. Mentor**

**Članak 13.**

(1) Studentu u izradi doktorske disertacije pomaže mentor kojeg na prijedlog studenta, a uz suglasnost Povjerenstva za stjecanje doktorata znanosti, imenuje Fakultetsko vijeće do kraja prve godine studija.

(2) Fakultetsko vijeće u skladu sa stavkom 1. ovog članka imenuje mentora uz njegovu prethodnu pisanu suglasnost o prihvaćanju mentorstva.

**Članak 14.**

Za mentora može biti imenovan:

* nastavnik u znanstveno-nastavnom zvanju (docent, izvanredni i redoviti profesor ili znanstvenik izabran u znanstveno zvanje (znanstveni suradnik, viši znanstveni suradnik ili znanstvenik savjetnik) ili ekvivalentno zvanje ako je riječ o mentoru koji je akademsko zvanje stekao u inozemstvu
* osoba koja je izabrana u znanstveno ili znanstveno-nastavno zvanje te je aktivno uključena u znanstveno istraživanje iz područja iz kojega se piše doktorska disertacija
* osoba koja ima znanstvena postignuća tijekom posljednjih pet godina i objavila je relevantne znanstvene radove vezane za temu doktorskog istraživanja
* *professor emeritus* koji sudjeluje u izvođenju nastave na doktorskom studiju
* osoba koja je ugledni međunarodni znanstvenik i nije zaposlena na Fakultetu, ali na temelju posebnoga ugovora sudjeluje u izvođenju nastave na doktorskom studiju ili je voditelj ili suradnik na znanstvenoistraživačkom projektu u sklopu kojeg bi se izvodilo istraživanje i izradila doktorska disertacija.

**Članak 15.**

(1) Mentor pomaže studentu tijekom doktorskog studija i obvezan je voditi studenta, i to posebice u znanstvenom radu i primjeni znanstvenih metoda tijekom izrade doktorske disertacije, prati kvalitetu njegova rada, potiče ga na objavljivanje radova i omogućuje mu sudjelovanje u znanstvenim projektima.

(2) Mentor je obvezan Povjerenstvu za stjecanje doktorata znanosti jednom na godinu podnijeti izvješće o radu studenta i njegovom napredovanju tijekom doktorskoga studija.

(3) U slučaju da osoba koja je preuzela mentorstvo na doktorskom studiju odlazi u mirovinu prije završetka doktorske disertacije, ta osoba ima pravo uz suglasnost Povjerenstva za stjecanje doktorata znanosti završiti mentorstvo do završetka postupka obrane doktorske disertacije.

(4) Mentor koji nije zaposlenik Fakulteta mora s dekanom Fakulteta potpisati ugovor o suradnji i preuzimanju odgovornosti.

(5) Ako postoji više mentora, svaki od njih preuzima odgovornost za unaprijed određeni dio istraživanja i postupka izrade doktorske disertacije.

(6) Uz mentora na doktorskom studiju može se imenovati sumentor s Fakulteta ili druge ustanove u zemlji i inozemstvu u skladu sa studijskim programom. Sumentor može biti nastavnik ili znanstvenik u znanstveno-nastavnom, odnosno znanstvenom zvanju.

**IV.6. Prava i obveze studenta doktorskog studija**

**Članak 16.**

(1) Pri upisu na doktorski studij student s Fakultetom potpisuju ugovor o međusobnim pravima i obvezama.

(2) Ugovor sadrži odredbe o ugovornim strankama, novčanim obvezama studenta, obvezama u pogledu upisa i završetka studija te drugim pitanjima značajnim za studiranje.

(3) Potpisivanjem ugovora i uplatom ugovorene novčane obveze pristupnik stječe status studenta doktorskog studija. Student završava studij obranom doktorske disertacije.

(4) Student doktorskog studija obvezan je izvršavati svoje nastavne i izvannastavne aktivnosti utvrđene studijskim programom koje mu prema ECTS bodovnom sustavu omogućuju napredovanje tijekom doktorskog studija.

(5) Student doktorskog studija ima pravo jedanput promijeniti mentora ili temu ako podnese pisani zahtjev Povjerenstvu za stjecanje doktorata znanosti i uz očitovanje prethodnog mentora u pisanom obliku.

(6) Student doktorskog studija obvezan je prije obrane doktorske disertacije imati objavljen ili prihvaćen za objavljivanje najmanje jedan znanstveni rad iz područja istraživanja teme doktorske disertacije u kojem je autor ili suautor.

**Članak 17.**

(1) Student ima pravo na mirovanje obveza za vrijeme:

* trudnoće
* korištenja rodiljnoga ili roditeljskog dopusta u skladu s posebnim propisom
* dulje bolesti koja ga sprječava u ispunjavanju obveza na studiju
* međunarodne razmjene u trajanju duljem od 60 dana tijekom održavanja nastave, ako student kroz međunarodnu razmjenu ne stječe ECTS bodove
* u drugim opravdanim slučajevima u skladu s odlukom Povjerenstva za stjecanje doktorata znanosti.

(2) Student može ostvariti pravo na mirovanje obveza samo ako podnese pisani zahtjev za odobrenje mirovanja obveza s vjerodostojnom dokumentacijom o opravdanosti zahtjeva Povjerenstvu za stjecanje doktorata znanosti u roku do 30 dana od dana nastupanja razloga za mirovanje obveza.

(3) Student odluku o odobrenju mirovanja obveza donosi Povjerenstvu za stjecanje doktorata znanosti.

(4) Za vrijeme mirovanja obveza student može polagati ispite za koje ima ispunjene uvjete, a vrijeme mirovanja ne uračunava se u vrijeme trajanja studija.

**IV.7. Nastavak prekinutoga doktorskog studija**

**Članak 18.**

(1) Student kojemu je prestao status studenta doktorskog studija zbog prekida studija može nastaviti studij pod uvjetom da od dana prekida studija nije prošlo više od tri godine te da studijski program nije bitno promijenjen (ne više od 20%) od onoga koji je student bio upisao.

(2) Zahtjev za odobrenje nastavka prekinutog studija podnosi se Povjerenstvu za stjecanje doktorata znanosti uz priložen indeks i potvrdu o apsolviranom dijelu studijskoga programa doktorskog studija.

(3) Odluku o odobrenju nastavka prekinutog studija donosi Povjerenstvo za stjecanje doktorata znanosti, a sadrži odobrenje nastavka studija i priznavanje ispita s ocjenama i ostvarenim ECTS bodovima tijekom studija te iznos školarine koja se utvrđuje prema visini određenoj za generaciju studenata s kojom student nastavlja studij.

**IV.8. Stjecanje potvrde o apsolviranom dijelu studijskog programa doktorskog studija**

**Članak 19.**

(1) Student koji je prekinuo doktorski studij može na temelju posebnog zahtjeva zatražiti potvrdu Fakulteta o ispunjenosti obveza tijekom doktorskog studija i stečenim ECTS bodovima.

(2) Student potvrdu može dobiti samo ako je odslušao predavanja, stekao uvjete za potpis nastavnika i položio ispite iz kolegija obuhvaćenih semestralnim modulom nakon kojega se studij prekida.

(3) Povjerenstvo za stjecanje doktorata znanosti izdaje potvrdu iz stavka 1. ovog članka

**IV.9. Gubitak statusa studenta**

**Članak 20.**

(1) Student doktorskog studija gubi status studenta:

* kada završi studij
* kada se ispiše sa studija
* kada je isključen sa studija u postupku i uz uvjete utvrđene Statutom ili drugim općim aktom
* kada ne završi studij u roku utvrđenom Statutom ili ovim Pravilima
* iz ostalih razloga utvrđenih Statutom ili drugim općim aktom.

(2) Student koji je upisao doktorski studij u punom radnom vremenu gubi status studenta ako u roku šest godina od dana upisa na studij ne obrani doktorsku disertaciju.

(3) Student koji je upisao doktorski studij s dijelom radnog vremena gubi status studenta ako u roku deset godina od dana upisa na studij ne obrani doktorsku disertaciju.

(4) Student gubi status studenta doktorskog studija ako Fakultetsko vijeće donese odluku o obustavljanju postupka stjecanja doktorata u skladu sa Statutom Sveučilišta.

**V. STRUKTURA DOKTORSKOG STUDIJA**

**Članak 21.**

1. Studij traje tri godine, odnosno 6 semestara, a ukupno je potrebno ostvariti 180 ECTS bodova (nastavne aktivnosti 60 ECTS bodova, izvannastavne aktivnosti u samostalnom istraživačkom radu 50 ECTS bodova, izrada i prijava teme doktorske disertacije 10 ECTS bodova, javna obrana teme doktorske disertacije 20 ECTS bodova, neprekidni konzultativno-mentorski oblik rada, izrada i javna obrana doktorske disertacije 40 ECTS bodova).

**(2)** Struktura doktorskog studija predviđa raznolike aktivnosti studenta: a) sudjelovanje u nastavi tijekom prve i druge godine studija; b) sudjelovanje na znanstvenim kolokvijima tijekom 3. godine studija; c) stalni rad s mentorom; d) znanstvenoistraživački rad; e) sudjelovanje na znanstvenim skupovima; f) objavljivanje znanstvenih radova u relevantnim časopisima.

**(3)** Tijekom prve dvije godine studija polaznici pohađanjem nastave i polaganjem ispita trebaju ostvariti 40 ECTS bodova, 20 ECTS bodova u jednoj studijskoj godini. Na trećoj studijskoj godini polaznici u suradnji s mentorima/nositeljima aktivnosti imaju obvezu pripremiti istraživanje i izlaganje rezultata na ukupno 2 tematska znanstvena kolokvija, u svakom semestru po 1, kojima trebaju ostvariti 20 ECTS bodova čime uz nastavu i polaganje ispita ostvaruju ukupno 60 (30%) ECTS bodova, od sveukupnih 180 ECTS bodova.

**(4)** Doktorski se studij temelji na 5 programskih jezgra (*Teorijsko-metodologijska jezgra*; *Kurikulumska jezgra*; *Institucionalni odgoj i obrazovanje*; *Kulturno-pedagoška jezgra; Znanstvenoistraživačka jezgra*) koje su oblikovane s obzirom na 4 osnovna odgojno-obrazovna područja (*Temeljno područje*; *Suvremeni odgoj i obrazovanje*; *Suvremena škola*; *Pedagoška kultura škole*) prema načelu semestralnih obveznih i izbornih kolegija s temeljnim teorijsko-metodološkim i praktičnim spoznajama iz područja pedagogijske znanosti nužnih za učinkovit samostalan znanstveno-istraživački rad u sustavu odgoja i obrazovanja tenenastavnoga samostalnog znanstveno-istraživačkog i mentorsko-konzultativnog dijela studija (*Znanstveno-istraživački rad*; Sudjelovanje na znanstvenim skupovima/kolokvijima; *Izrada, prijava i javna obrana teme doktorske disertacije (sinopsisa)*; *Obrana doktorske disertacije*).

**(5)** Polaznici tijekom II. semestra prve godine studija odabiru mentora i temu doktorske disertacije, uz obvezu izrade, prijave i javne obrane sinopsisa doktorske disertacije tijekom IV. semestra druge godine studija.

**(6)** Nenastavne aktivnosti studenata (samostalni i mentorsko-konzultativni rad) izrazito su znanstveno-istraživačkog usmjerenja i sastoje se od 4 obvezatna dijela koji se odnose na aktivnosti polaznika tijekom studiranja i nose ukupno 120 (70%) ECTS bodova, od sveukupno 180 ECTS bodova, odnosno:

a) samostalni istraživački rad polaznika tijekom poslijediplomskoga doktorskog studija, s razrađenom strukturom bodovanja propisanih 4 od ponuđenih 7 obveza (50 ECTS)

b) izradu i prijavu teme doktorskog rada (sinopsis, 10 ECTS)

c) javnu obranu teme doktorskog rada (sinopsis, 20 ECTS)

d) stalni konzultativno-mentorski oblik rada, izradu i javnu obranu disertacije (40 ECTS).

**(7)** Studenti tijekom doktorskog studija, a najkasnije u trećoj studijskoj godini, sudjeluju u znanstveno-istraživačkom radu u sklopu studijskih obveza, znanstvenih projekata na Odsjeku za pedagogiju ili drugim znanstvenim ustanovama istog smjera te drugim oblicima znanstvenog rada gdje trebaju ostvariti 50 ECTS bodova ispunjavanjem najmanje 4 različita od 7 ponuđenih uvjeta čiju će relevantnost vrednovati Povjerenstvo za stjecanje doktorata znanosti:

1. izlaganje na domaćem znanstvenom skupu\*\* ‒ 10 ECTS bodova
2. izlaganje na međunarodnom znanstvenom skupu ‒ 20 ECTS bodova
3. objavljen rad u stručnom časopisu ‒ 10 ECTS bodova
4. objavljen rad u referentnom znanstvenom časopisu\*\* ‒ 20 ECTS bodova
5. prikaz knjige objavljene na stranom jeziku – 10 ECTS bodova
6. sudjelovanje / suradnja u znanstvenom programu – znanstvenim projektima Odsjeka za pedagogiju ili u drugim znanstvenim ustanovama i sredinama ‒ 15 ECTS bodova
7. boravak na istaknutim domaćim i inozemnim sveučilištima u trajanju od najmanje 3 mjeseca ‒ 20 ECTS bodova.

(\*\*obvezatan uvjet)

**V.1. Uvjeti napredovanja tijekom studija**

**Članak 22.**

(1) Uvjetni upis višeg semestra unutar iste godine studija moguć je s najmanje 10 ECTS bodova. Razliku bodova student mora nadoknaditi u sljedećem semestru.

(2) Student mora prikupiti minimalno 20 ECTS bodova za upis u sljedeću godinu studija.

(3) Tijekom trogodišnjeg studiranja student mora prikupiti 180 ECTS bodova.

**V.2. Priznavanje ECTS bodova na doktorskom studiju**

**Članak 23.**

Odlukom Povjerenstva za stjecanje doktorata znanosti u skladu sa studijskim programom pobliže se određuje priznavanje ECTS bodova studentima doktorskog studija koji su završili:

* poslijediplomski znanstveni studij za stjecanje akademskog stupnja magistra znanosti prema prijašnjim propisima
* poslijediplomski specijalistički studij
* koji su položili ispite na nekom drugom srodnom poslijediplomskom sveučilišnom studiju u zemlji ili inozemstvu u skladu sa Zakonom.

**V.2. Kriteriji prijenosa ECTS bodova**

**Članak 24.**

(1) Student doktorskog studija može izabrati predmete s drugih srodnih poslijediplomskih studija na Sveučilištu te na sveučilištima u zemlji i inozemstvu.

(2) Fakultet u skladu sa studijskim programom utvrđuje kriterije i uvjete prijenosa ECTS bodova.

(3) Odluku o kriterijima i priznavanju prijenosa ECTS bodova utvrđuje Povjerenstvo za stjecanje doktorata znanosti

**VI. DOKTORSKA DISERTACIJA**

**Članak 25.**

(1) Doktorska disertacija mora biti samostalan i izvorni rad kojim se dokazuje samostalno znanstveno istraživanje uz primjenu znanstvenih metoda i koji sadrži znanstveni doprinos u znanstvenom područja društvenih znanosti, znanstvenog polja pedagogija.

(2) Doktorska disertacija javni je znanstveni rad i podložna je javnoj znanstvenoj procjeni.

(3) Oblici doktorske disertacije mogu biti:

* znanstveno djelo – monografija
* znanstveno djelo koje se temelji na objavljenim člancima.

(4) Doktorska se disertacija piše na hrvatskom standardnom jeziku, a može uz suglasnost Fakultetskog vijeća biti pisana i na nekom od svjetskih jezika.

(5) Naslov, sažetak i ključne riječi doktorske disertacije moraju biti napisani na hrvatskom i engleskom jeziku. Sažetak treba omogućiti razumijevanje cilja doktorske disertacije, metoda istraživanja, rezultata i zaključaka.

(6) Doktorska se disertacija predaje u elektroničkom i tiskanom obliku.

**VI.1. Prijava doktorske disertacije**

**Članak 26.**

(1) Prijava kojom se pokreće postupak stjecanja doktorata znanosti mora sadržavati: naslov predložene teme doktorske disertacije, opće podatke o doktorandu, obrazloženje teme, cilj i hipoteze istraživanja, metode istraživanja, očekivani znanstveni doprinos predloženog istraživanja, podatke o predloženom mentoru i njegovim kompetencijama, pregled dosadašnjih istraživanja, prijedlog popisa literature te izjavu doktoranda da nije prijavio doktorsku disertaciju s istovjetnom temom na drugom studiju Sveučilišta ili na drugom sveučilištu.

(2) Prijava teme podnosi se na propisanom obrascu (Obrazac 1).

(3) Ispunjenost uvjeta za pokretanje postupka za prihvaćanje teme doktorske disertacije utvrđuje Povjerenstvo za stjecanje doktorata znanosti.

(4) Ako Povjerenstvo za stjecanje doktorata znanosti utvrdi da prijava ne sadrži potrebnu dokumentaciju, pozvat će pristupnika da dopuni prijavu u određenom roku koji ne može biti dulji od 30 dana.

**Članak 27.**

Fakultetsko vijeće na prijedlog Povjerenstva za stjecanje doktorata znanosti imenuje Povjerenstvo za prihvaćanje teme doktorske disertacije od najmanje tri člana i ono u roku od 90 dana od dana imenovanja podnosi Fakultetskom vijeću izvješće (Obrazac 2) s prijedlogom za prihvaćanje ili odbijanje teme doktorske disertacije.

**Članak 28.**

(1) Obrana je teme doktorske disertacije javna. Datum i mjesto javne obrane teme doktorske disertacije oglašava se na oglasnoj ploči i mrežnoj stranici Fakulteta.

(2) Pristupnik brani temu doktorske disertacije pred Povjerenstvom za prihvaćanje teme doktorske disertacije, Povjerenstvom za stjecanje doktorata znanosti, drugim doktorandima i zainteresiranim osobama.

(3) Javno predstavljanje teme doktorske disertacije sastavni je dio izvješća i prijedloga Povjerenstva za prihvaćanje teme doktorske disertacije.

## Članak 29.

Na temelju izvješća i prijedloga Povjerenstva za prihvaćanje teme doktorske disertacije Fakultetsko vijeće donosi konačnu odluku o prihvaćanju ili odbijanju predložene teme doktorske disertacije, imenuje mentora te o tome obavješćuje pristupnika koji je prijavio temu doktorske disertacije.

**Članak 30.**

Ako na temelju izvješća Povjerenstva **za prihvaćanje teme doktorske disertacije** Fakultetsko vijeće ocijeni da pristupnik nema uvjete za stjecanje doktorata znanosti ili da se predložena tema ne može prihvatiti, odbit će prijavu pristupnika.

**VI.2. Ocjena i obrana doktorske disertacije**

**Članak 31.**

(1) Fakultetsko vijeće, na prijedlog Povjerenstva za stjecanje doktorata znanosti, imenuje Povjerenstvo za ocjenu doktorske disertacije od najmanje triju članova.

(2) Članovi Povjerenstva za ocjenu doktorske disertacije mogu biti samo osobe u znanstvenom zvanju ili u znanstveno-nastavnom zvanju iz znanstvenog područja teme doktorske disertacije.

**Članak 32.**

(1) Članovi Povjerenstva za ocjenu doktorske disertacije podnose izvješće (Obrazac 3) najkasnije u roku od 90 dana od primitka disertacije.

(2) Izvješće Povjerenstva za ocjenu doktorske disertacije sadrži: prikaz sadržaja disertacije, mišljenje i ocjenu disertacije s osvrtom na primijenjene metode, znanstveni sadržaj disertacije te prijedlog Povjerenstva.

**Članak 33.**

Povjerenstvo za ocjenu doktorske disertacije može u svom izvješću predložiti:

* da se doktorska disertacija prihvati i pristupniku dopusti obrana doktorske disertacije
* da se doktorska disertacija vrati pristupniku zbog dopuna ili ispravaka
* da se doktorska disertacija odbije.

**Članak 34.**

(1) Ako Fakultetsko vijeće prihvati izvješće Povjerenstva za ocjenu doktorske disertacije u kojem je utvrđeno da doktorska disertacija ima nedostataka koji se mogu otkloniti, pozvat će pristupnika da to učini prema uputama i primjedbama Povjerenstva.

(2) U slučaju iz prethodnoga stavka pristupnik je dužan u roku od 90 dana od dana primitka zaključka dopuniti disertaciju.

(3) Ako pristupnik u roku od 90 dana od dana primitka zaključka ne postupi prema uputama i primjedbama Povjerenstva za ocjenu doktorske disertacije, a za to nema opravdanog razloga, smatrat će se kao da je doktorska disertacija odbijena.

**Članak 35.**

Ako Fakultetsko vijeće zaključi da izvješće Povjerenstva za ocjenu doktorske disertacije ne pruža sigurnu osnovu za donošenje odluke o ocjeni doktorske disertacije, u Povjerenstvo za ocjenu može uključiti nove članove i zatražiti da podnesu izvješće ili imenovati novo Povjerenstvo za ocjenu doktorske disertacije koje će ponovo razmotriti doktorsku disertaciju i podnijeti izvješće.

**Članak 36.**

(1) Nakon prihvaćanja pozitivne ocjene doktorske disertacije, u pravilu na istoj sjednici Fakultetsko vijeće imenuje Povjerenstvo za obranu doktorske disertacije od najmanje triju članova i dvaju zamjenika te određuje datum i mjesto obrane.

(2) Članovi Povjerenstva za ocjenu doktorske disertacije mogu biti i članovi Povjerenstva za obranu doktorske disertacije.

(3) Članovi Povjerenstva za obranu doktorske disertacije mogu biti samo osobe u znanstvenom zvanju i u znanstveno-nastavnom zvanju.

**Članak 37.**

(1) Ako je u izvješću Povjerenstva za ocjenu doktorske disertacije ocjena negativna, a Fakultetsko vijeće ne donese odluku o proširenju sastava Povjerenstva ili imenovanju novoga Povjerenstva radi nove ocjene, Fakultetsko će vijeće donijeti odluku da se doktorska disertacija odbije i obustavi postupak za stjecanje doktorata znanosti i o tome obavijestiti pristupnika.

(2) Posebno obrazložena odluka o obustavljanju postupka stjecanja doktorata znanosti pristupniku se dostavlja u roku od 8 dana.

(3) Pristupnik ne može na Fakultetu ponoviti postupak stjecanja doktorata znanosti o istoj temi u slučaju iz stavka 1. ovoga članka.

**Članak 38.**

(1) Obrana je doktorske disertacije javna.

(2) Datum i mjesto obrane doktorske disertacije utvrđuje Fakultetsko vijeće, a obavijest o obrani doktorske disertacije oglašava se na oglasnoj ploči i mrežnoj stranici Fakulteta.

(3) Pristupnik brani doktorsku disertaciju pred Povjerenstvom za obranu doktorske disertacije.

(4) O obrani doktorske disertacije vodi se zapisnik (Obrazac 4) koji potpisuju članovi Povjerenstva i zapisničar.

(5) U zapisnik se unosi odluka Povjerenstva o obrani doktorske disertacije.

**Članak 39.**

(1) Odluka Povjerenstva o obrani doktorske disertacije može glasiti:

* obranio jednoglasnom odlukom Povjerenstva
* obranio većinom glasova Povjerenstva
* nije obranio.

(2) Pristupniku koji je uspješno obranio doktorsku disertaciju Fakultet izdaje potvrdu o završenom doktorskom studiju i stečenom akademskom stupnju doktora znanosti. U potvrdi se navodi znanstveno područje i polje u kojem je stečen doktorat znanosti te naslov doktorske disertacije.

(3) Pristupnik koji nije obranio doktorsku disertaciju ima pravo nakon 90 dana ponovo prijaviti izradbu i obranu doktorske disertacije, ali ne s istom temom.

(4) Predmet doktorske disertacije koji nije obranjen u roku od deset godina od dana prihvaćanja teme doktorske disertacije podliježe ponovnom postupku prihvaćanja.

**VI.3. Predaja, objava i pohrana doktorske disertacije**

**Članak 40.**

(1) Doktorand je obvezan u roku mjesec dana od dana obrane predati uvezanu doktorsku disertaciju te u elektroničkom obliku Uredu za studentska pitanja i to u najmanje pet (5) primjeraka.

(2) Ured za studentska pitanja obvezan je dostaviti po jedan primjerak doktorske disertacije odgovarajućim ustanovama u Republici Hrvatskoj.

(3) Fakultet je dužan doktorsku disertaciju trajno objaviti na javnoj internetskoj bazi doktorskih disertacija Nacionalne i sveučilišne knjižnice (NSK), a jedan otisnuti primjerak doktorske disertacije dostaviti Nacionalnoj i sveučilišnoj knjižnici te knjižnici Fakulteta.

(4) Doktorska disertacija u elektroničkom obliku objavljuje se na mrežnoj stranici Fakulteta.

**VI.4. Doktorska disertacija s odgođenim objavljivanjem**

**Članak 41.**

(1) Ako se istraživanje u sklopu izrade doktorske disertacije provodi za potrebe gospodarstva, a uključuju inovaciju koja podliježe pravima intelektualnog vlasništva, doktorand i mentor dužni su o tome izvijestiti Povjerenstvo za stjecanje doktorata znanosti te Ured za transfer tehnologija Sveučilišta.

(2) Mentor i doktorand prije predaje doktorske disertacije na ocjenu mogu zatražiti da se s doktorskom disertacijom postupa tajno. U tom slučaju Fakultetsko vijeće može isključiti javnost iz obrane doktorske disertacije i odgoditi njezino javno objavljivanje radi zašite intelektualnog vlasništva od jedne godine od dana predaje doktorske disertacije na ocjenu do najdulje tri godine, odnosno do javnog objavljivanja patenta prijave.

(3) Doktorska disertacija s odgođenim objavljivanjem brani se pred povjerenstvom koje potpisuje izjavu o čuvanju tajnosti podataka.

**VII. DIPLOMA I STJECANJE AKADEMSKOG STUPNJA DOKTORA ZNANOSTI**

**Članak 42.**

(1) Nakon završenoga doktorskog studija i uspješno obranjene doktorske disertacije Sveučilište izdaje doktorandu diplomu kojom se potvrđuje završetak doktorskog studija i stjecanje akademskog stupnja doktora znanosti (dr. sc.) u skladu sa Zakonom.

(2) Diplomu o doktoratu znanosti uručuje rektor Sveučilišta na svečanoj promociji. Na svečanoj promociji doktorand se upisuje u Knjigu doktora znanosti koju vodi Sveučilište.

(3) Uz diplomu doktorandu se bez naknade na hrvatskom i engleskom jeziku izdaje Dopunska isprava o studiju s odgovarajućim podatcima potrebnim za razumijevanje stečenoga akademskog stupnja.

**VIII. POSTUPAK ODUZIMANJA AKADEMSKOG STUPNJA DOKTORA ZNANOSTI I POČASNOG DOKTORATA**

**Članak 43.**

(1) Akademski stupanj doktora znanosti oduzima se ako se utvrdi da je stečen protivno propisanim uvjetima za njegovo stjecanje, grubim kršenjem pravila studija ili ako je doktorska disertacija bila plagijat ili krivotvorina i u postupku koji odgovara postupku stjecanja doktorata, u skladu s odredbama Statuta Sveučilišta i ovih Pravila.

(2) Oduzimanje akademskog stupnja doktorata znanosti provodi se na temelju zahtjeva Fakultetskog vijeća na temelju vjerodostojno obrazložena prijedloga i priložene dokumentacije koja sadrži:

* podatke o autoru
* prijavu s obrazloženom temom doktorske disertacije
* Odluku Fakultetskog vijeća o prihvaćanju teme doktorske disertacije
* Odluku o imenovanju članova Povjerenstva za ocjenu doktorske disertacije
* Izvješće Povjerenstva za ocjenu doktorske disertacije
* Odluku o imenovanju Povjerenstva za obranu doktorske disertacije
* Zapisnik o obrani doktorske disertacije
* jedan (1) primjerak doktorske disertacije.

(3) Sukladno zahtjevu i dokumentaciji navedenoj u stavku 2. ovog članka Senat imenuje povjerenstvo od pet članova iz znanstvenog područja i znanstvenog polja iz kojeg je obranjena doktorska disertacija. Najmanje tri člana povjerenstva moraju biti u znanstvenom zvanju znanstvenih savjetnika, odnosno znanstveno-nastavnom zvanju redovitog profesora, a preostala dva člana povjerenstva mogu biti u znanstvenom zvanju višeg znanstvenog suradnika, odnosno znanstvenog suradnika – izvanrednog profesora, odnosno docenta, od kojih jedan mora biti s drugog sveučilišta ili znanstvene ustanove. Mentor ne može biti član povjerenstva.

(4) Povjerenstvo iz prethodnog stavka razmatra i ocjenjuje prijedlog za oduzimanje akademskog stupnja doktorata i dužno je najkasnije u roku 60 dana od dana primitka prijedloga za oduzimanje akademskog stupnja doktora znanosti podnijeti izvješće Senatu.

**Članak 44.**

(1) Na temelju izvješća Povjerenstva iz prethodnog članka Senat donosi odluku.

(2) Uz odluku Senata o oduzimanju doktorata znanosti prilaže se dokumentacija koja sadrži:

* podatke o autoru
* imena članova Povjerenstva za oduzimanje doktorata znanosti
* Izvješće Povjerenstva.

**IX. PONIŠTENJE DIPLOME O DOKTORATU ZNANOSTI**

**Članak 45.**

(1) U slučaju da Senat donese odluku o oduzimanju doktorata znanosti, rektor će poništiti diplomu o doktoratu znanosti, i to najkasnije 30 dana od dana donošenja odluke Senata o oduzimanju doktorata znanosti.

(2) Odluka o oduzimanju doktorata znanosti unosi se u Knjigu doktorata Sveučilišta.

(3) Diploma o doktoratu znanosti poništava se stavljanjem klauzule o poništenju u nju.

(4) Osoba kojoj je oduzet doktorat znanosti dužna je vratiti Sveučilištu diplomu o doktoratu znanosti u roku od 30 dana od dana primitka Odluke Senata o oduzimanju doktorata znanosti.

(5) Oduzimanjem doktorata znanosti oduzima se akademski stupanj doktora znanosti i gube se zvanja za čije je stjecanje jedan od uvjeta doktorat znanosti.

(6) U postupku oduzimanja doktorata znanosti povjerenstvo i Senat obvezni su postupati u skladu s propisima o autorskoj pravnoj zaštiti pisanoga znanstvenog djela.

**Članak 46.**

Počasni se doktorat može oduzeti ako se utvrdi da se njegov nositelj teško ogriješio o kriterije na temelju kojih mu je počasni doktorat dodijeljen.

**Članak 47.**

(1) Počasni doktorat oduzima se u postupku koji je istovjetan postupku dodjeljivanja počasnog doktorata.

(2) Postupak oduzimanja počasnog doktorata znanosti provodi Senat, i to na temelju vjerodostojno obrazloženog prijedloga triju stručnih vijeća ili pet članova Senata.

(3) O prijedlogu za oduzimanje počasnog doktorata raspravlja Senat i imenuje povjerenstvo od pet članova za ocjenu prijedloga o oduzimanju počasnog doktorata iz reda najistaknutijih znanstvenika i nastavnika Sveučilišta u znanstvenom, odnosno znanstveno-nastavnom zvanju.

(4) Povjerenstvo iz prethodnog stavka obvezno je u roku 60 dana od dana primitka prijedloga za oduzimanje počasnog doktorata dostaviti Senatu izvješće.

(5) Na temelju izvješća povjerenstva Senat donosi Odluku o oduzimanju počasnog doktorata.

(6) Na temelju Odluke Senata, rektor Sveučilišta obvezan je u roku 30 dana od dana donošenja Odluke Senata poništiti diplomu počasnog doktorata.

(7) Osoba kojoj je oduzet počasni doktorat obvezna je u roku 30 dana od dana poništenja diplome vratiti Sveučilištu diplomu počasnog doktorata.

(8) Diploma o počasnom doktoratu poništava se stavljanjem klauzule o poništenju u nju.

(9) Odluka o oduzimanju počasnog doktorata unosi se u Knjigu počasnih doktora Sveučilišta.

**X. TIJELA DOKTORSKOG STUDIJA**

**Članak 48.**

Tijela su doktorskog studija:

1. Povjerenstvo za stjecanje doktorata znanosti
2. Voditelj studija
3. Povjerenstva u postupku prijave, ocjene i obrane doktorske disertacije.

**X.1. Povjerenstvo za stjecanje doktorata znanosti**

**Članak 49.**

(1) Povjerenstvo za stjecanje doktorata znanosti (u nastavku: Povjerenstvo) stalno je tijelo Fakultetskog vijeća koje skrbi o doktorskom studiju te utvrđuje ispunjenost uvjeta za pokretanje postupka za prihvaćanje teme doktorske disertacije te obavlja druge poslove u skladu s ovim Pravilima.

(2) Povjerenstvo ima pet (5) članova.

(3) Predsjednika i ostale članove Povjerenstva na prijedlog dekana imenuje i razrješava Fakultetsko vijeće između nastavnika u znanstveno-nastavnom zvanju koji drže nastavu na doktorskom studiju.

(4) Članovi Povjerenstva imenuju se na četiri godine. Iste osobe mogu biti ponovo imenovane za članove Povjerenstva.

(5) Predsjednik Povjerenstva ujedno je i voditelj doktorskog studija.

**X.2. Predsjednik Povjerenstva**

**Članak 50.**

Predsjednik Povjerenstva ima sljedeća prava i obveze:

* ustrojava doktorski studij i odgovara za ostvarivanje studijskog programa i izvedbenog plana nastave doktorskog studija
* predlaže izmjene i dopune studijskog programa doktorskog studija
* saziva i predsjeda sjednicama doktorskog studija
* savjetuje studente pri odabiru izbornih predmeta i daje im suglasnost za takav odabir
* saziva i vodi sastanke mentora studenata
* podnosi godišnje izvješće o održanoj nastavi Povjerenstvu i Fakultetskom vijeću
* obavlja i druge poslove u skladu s odredbama Statuta Fakulteta i ovim Pravilima.

**X.3. Povjerenstva u postupku prijave, ocjene i obrane doktorske disertacije**

**Članak 51.**

(1) Povjerenstva u postupku prijave, ocjene i obrane doktorske disertacije jesu:

* Povjerenstvo za prihvaćanje teme doktorske disertacije
* Povjerenstvo za ocjenu doktorske disertacije
* Povjerenstvo za obranu doktorske disertacije.

(2) Povjerenstva svoje poslove obavljaju u skladu s ovim Pravilima.

**XI. OSIGURAVANJE I UNAPREĐIVANJE KVALITETE DOKTORSKOG STUDIJA**

**Članak 52.**

(1) Osiguravanje i unapređivanje kvalitete doktorskog studija propisano je Pravilnikom o ustroju i djelovanju sustava za osiguravanje i unapređivanje kvalitete na Filozofskom fakultetu Osijek.

(2) Ustroj i standardi djelovanja sustava za osiguravanje kvalitete podliježu načelima, mjerilima i kriterijima vrednovanja, ocjeni razvijenosti i učinkovitosti Fakulteta i njegovih studijskih programa.

(3) Praćenjem definiranih pokazatelja kvalitete te utvrđivanjem i provedbom aktivnosti i postupaka iz Priručnika za osiguravanje i unapređivanje kvalitete obrazovanja i znanstveno-istraživačkog rada na Filozofskom fakultetu Osijek trajno se osigurava i unapređuje kvaliteta doktorskog studija.

**XII. PRIJELAZNE I ZAVRŠNE ODREDBE**

**Članak 53.**

Za tumačenje ovih Pravila mjerodavno je Fakultetsko vijeće, a za provedbu Povjerenstvo za stjecanje doktorata znanosti.

**Članak 54.**

Ova Pravila stupaju na snagu danom objave na oglasnoj ploči Fakulteta.

**Članak 55.**

Danom stupanja na snagu ovih Pravila prestaju se primjenjivati Pravila KLASA: 003-05/13-01/8

URBROJ: 2158-83-02-13-1 od 3. srpnja 2013.

dekanica

prof. dr. sc. Loretana Farkaš

KLASA: 602-04/15-03/69

URBROJ: 2158-83-02-15-3

Pravila za izvedbu Poslijediplomskoga sveučilišnog studija *Pedagogija i kultura suvremene škole* objavljena su na oglasnoj ploči Fakulteta 26. studenoga 2015.

tajnik

Vlado Fotak, dipl. prav.

**Sveučilište Josipa Jurja Strossmayera u Osijeku Obrazac 1**

**FILOZOFSKI FAKULTET Prijava teme doktorske disertacije**

|  |  |  |  |  |
| --- | --- | --- | --- | --- |
| **OPĆI PODACI** | | | | |
| **IME I PREZIME** |  | | | |
| **Naziv studija** |  | | | |
| **Matični broj** |  | | | |
| **Odobravanje teme za stjecanje doktorata znanosti**  (*staviti križić u polje*) | **□** u okviru doktorskog studija | | **□** izvan doktorskog studija | **□** po osnovi znanstvenih dostignuća |
| **Ime i prezime majke i/ili oca** |  | | | |
| **Datum i mjesto rođenja** |  | | | |
| **Adresa** |  | | | |
| **Telefon / mobitel** |  | | | |
| **e-pošta** |  | | | |
| **ŽIVOTOPIS** | | | | |
| **Obrazovanje**  (od novijega k starijem datumu) |  | | | |
| **Radno iskustvo**  (od novijega k starijem datumu) |  | | | |
| **Popis radova** |  | | | |
| **Popis aktivnih sudjelovanja na kongresima** |  | | | |
| **NASLOV PREDLOŽENE TEME** | | | | |
| **Hrvatski** |  | | | |
| **Engleski/njemački** |  | | | |
| **Jezik na kojem će se pisati disertacija** |  | | | |
| **OBRAZLOŽENJE TEME** | | | | |
| **Sažetak na hrvatskom jeziku**  (maksimalno 1000 znakova s praznim mjestima) | |  | | |
| **Sažetak na engleskom/njemačkom jeziku**  (maksimalno 1000 znakova s praznim mjestima) | |  | | |
| **Uvod** (maksimalno 2000 znakova s praznim mjestima) | | | | |
|  | | | | |
| **Pregled dosadašnjih istraživanja** (maksimalno 5000 znakova s praznim mjestima) | | | | |
|  | | | | |
| **Cilj i hipoteze istraživanja** (maksimalno 700 znakova s praznim mjestima) | | | | |
|  | | | | |
| **Korpus i metodologija istraživanja** (maksimalno 6500 znakova s praznim mjestima) | | | | |
|  | | | | |
| **Očekivani znanstveni doprinos predloženog istraživanja** (maksimalno 500 znakova s praznim mjestima) | | | | |
|  | | | | |
| **Popis literature** (maksimalno 15 referenci) | | | | |
|  | | | | |
| **IZJAVA** | | | | |
| Izjavljujem da nisam prijavio/prijavila temu doktorske disertacije (s istovjetnom temom) ni na jednom drugom sveučilištu.  U Osijeku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Potpis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |
| **Napomena\*** | | | | |
|  | | | | |

Molimo Vas da ispunjeni Obrazac 1 pošaljete u elektroničkom i u tiskanom obliku (potpisan) referentu za doktorski studij u Uredu za studentska pitanja.

\*Pod napomenu navesti budućeg mentora

**Sveučilište Josipa Jurja Strossmayera u Osijeku Obrazac 2**

**FILOZOFSKI FAKULTET Ocjena teme doktorske disertacije**

|  |  |  |  |  |
| --- | --- | --- | --- | --- |
| **OPĆI PODACI** | | | | |
| **IME I PREZIME** | |  | | |
| **Naziv studija** | |  | | |
| **Matični broj** | |  | | |
| **Naslov predložene teme** | **hrv.** |  | | |
| **engl.** |  | | |
| **Područje / polje / grana** | |  | | |
| **Povjerenstvo za prihvaćanje teme doktorske disertacije** | | **titula, ime i prezime** | **ustanova** | **e-pošta** |
| 1. |  |  |
| 2. |  |  |
| 3. |  |  |

|  |  |  |  |  |  |
| --- | --- | --- | --- | --- | --- |
| **OCJENA TEME DOKTORSKE DISERTACIJE** | | | | | |
|  | | | | | |
| **Mišljenje i prijedlog** | | | | | |
|  | | | | | |
| **MENTOR** | | | | | |
|  | **titula, ime i prezime** | | **ustanova** | | **e-pošta** |
| **Mentor 1** |  | |  | |  |
| **Mentor 2\*** |  | |  | |  |
| **KOMPETENCIJE MENTORA – popis do 5 objavljenih radova u zadnjih 5 godina**\*\* | | | | | |
| **Mentor 1**  **titula, ime i prezime** |  | | | | |
| **Mentor 2**  **titula, ime i prezime** |  | | | | |
| **Povjerenstvo za prihvaćanje teme doktorske disertacije** | | **titula, ime i prezime** | | **potpis** | |
| 1.  (predsjednik/predsjednica povjerenstva) | |  | |
| 2. | |  | |
| 3. | |  | |
| **Mjesto i datum** | |  | | | |
| **Napomena** | | | | | |
|  | | | | | |

\* Navesti mentora 2 ako se predlaže.

\*\* Navesti minimalno jedan rad iz područja teme doktorske disertacije.

Molimo Vas da ispunjeni Obrazac 2 pošaljete u elektroničkom i u tiskanom obliku (potpisan) referentu za doktorski studij u Uredu za studentska pitanja.

**Sveučilište Josipa Jurja Strossmayera u Osijeku Obrazac 3**

**FILOZOFSKI FAKULTET Ocjena doktorske disertacije**

|  |  |  |  |  |
| --- | --- | --- | --- | --- |
| **OPĆI PODACI** | | | | |
| **IME I PREZIME** | |  | | |
| **Naziv studija** | |  | | |
| **Matični broj** | |  | | |
| **Naslov doktorske disertacije** | **Jezik disertacije** |  | | |
| **hrv.** |  | | |
| **engl.** |  | | |
| **Područje / polje / grana** | |  | | |
| **Mentor 1**  **titula, ime i prezime** | |  | | |
| **Mentor 2**  **titula, ime i prezime** | |  | | |
| **Povjerenstvo za ocjenu doktorske disertacije** | | **titula, ime i prezime** | **ustanova** | **e-pošta** |
| 1. |  |  |
| 2. |  |  |
| 3. |  |  |

|  |  |  |  |  |  |
| --- | --- | --- | --- | --- | --- |
| |  |  | | --- | --- | | **Datum imenovanja povjerenstva** |  |   **OCJENA DOKTORSKE DISERTACIJE** | | | |
|  | | | |
| **Mišljenje i prijedlog** | | | |
| |  |  |  |  | | --- | --- | --- | --- | | **Prijedlog povjerenstva za obranu doktorske disertacije**  (3 člana + 2 zamjenika) | **titula, ime i prezime** | **ustanova** | **e-pošta** | | 1. |  |  | | 2. |  |  | | 3. |  |  | | 4. |  |  | | 5. |  |  | | | | |
| **Prijedlog datuma, vremena i mjesta obrane doktorske disertacije** | **datum** | **vrijeme** | **mjesto** |

|  |  |  |
| --- | --- | --- |
| **Povjerenstvo za ocjenu doktorske disertacije** | **titula, ime i prezime** | **potpis** |
| 1.  (predsjednik/predsjednica povjerenstva) |  |
| 2. |  |
| 3. |  |

|  |  |
| --- | --- |
| **Napomena** | |
|  | |
| **Mjesto i datum** |  |

Molimo Vas da ispunjeni Obrazac 3 pošaljete u elektroničkom i u tiskanom obliku (potpisan) referentu za doktorski studij u Uredu za studentska pitanja.

**Sveučilište Josipa Jurja Strossmayera u Osijeku Obrazac 4**

**FILOZOFSKI FAKULTET**

**Protokol i zapisnik obrane doktorske disertacije**

**PROTOKOL I ZAPISNIK OBRANE DOKTORSKE DISERTACIJE**

Vrijeme početka obrane:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Povjerenstvo ulazi u prostor za obranu redom: 3. član, predsjednik, 2. član. Doktorand/doktorandica stoji ispred povjerenstva. Članovi povjerenstva i ostali nazočni sjednu, a potom predsjednik čita:

*Poštovani/poštovana pristupniče/pristupnice, poštovani članovi povjerenstva i ostali nazočni, ustanovljujem da će danas doktorand/doktorandica (ime i prezime doktoranda/doktorandice) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, koji/koja je ispunio/ispunila sve uvjete za pristup obrani doktorske disertacije, braniti doktorsku disertaciju s naslovom*

|  |  |  |
| --- | --- | --- |
| **Naslov doktorske disertacije** | **hrv.** |  |
| **engl.** |  |

*izrađen pod mentorstvom*

|  |  |  |
| --- | --- | --- |
|  | **titula, ime i prezime** | **ustanova** |
| **Mentor 1** |  |  |
| **Mentor 2\*** |  |  |

*Doktorska disertacija branit će se pred povjerenstvom od 3 člana:*

|  |  |  |
| --- | --- | --- |
| **Povjerenstvo za obranu doktorske disertacije** | **titula, ime i prezime** | **ustanova** |
| 1. |  |
| 2. |  |
| 3. |  |

*koje je izabralo Fakultetsko vijeće Filozofskog fakulteta dana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

*Doktorsku disertaciju prihvatilo je Fakultetsko vijeće Filozofskog fakulteta dana \_\_\_\_\_\_\_\_\_\_\_\_\_\_\_\_\_\_\_\_\_\_\_, a na prijedlog Povjerenstva za ocjenu doktorske disertacije u sastavu:*

|  |  |  |
| --- | --- | --- |
| **Povjerenstvo za ocjenu doktorske disertacije** | **titula, ime i prezime** | **ustanova** |
| 1. |  |
| 2. |  |
| 3. |  |

Predsjednik čita životopis doktoranda/doktorandice:

|  |
| --- |
|  |

Predsjednik čita obrazloženje ocjene doktorske disertacije:

|  |
| --- |
|  |

Nakon što je pročitao obrazloženje, predsjednik povjerenstva daje riječ doktorandu/doktorandici riječima:

*Molim doktoranda/doktorandicu da doktorsku disertaciju izloži u trajanju do 45 minuta.*

Po završetku izlaganja, predsjednik postavlja pitanja doktorandu/doktorandici te moli članove povjerenstva da također postave pitanja.

|  |  |
| --- | --- |
| **Pitanja povjerenstva za obranu doktorske disertacije** | |
| **Predsjednik povjerenstva** |  |
| **2. član** |  |
| **3. član (mentor)** |  |

Predsjednik pita nazočne žele li postaviti pitanja i moli postavljača pitanja da se prethodno predstavi.

|  |  |
| --- | --- |
| **Pitanja nazočnih** | |
| (ime i prezime) |  |
| (ime i prezime) |  |
| (ime i prezime) |  |

Predsjednik zaključuje postupak riječima:

*Ukoliko nema više pitanja, proglašavam obranu doktorske disertacije završenom i predlažem da se povjerenstvo povuče na vijećanje.*

**\*\*\*\*\***

Nakon povratka predsjednik čita:

*Nakon javno obranjene doktorske disertacije povjerenstvo je donijelo jednoglasno – većinom glasova* (podvući)

**ODLUKU**

*da je*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime doktoranda/doktorandice)

*obranio/obranila doktorsku disertaciju pod naslovom* ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****.*

Vrijeme završetka obrane \_\_\_\_\_\_\_\_\_\_\_\_\_\_\_\_

U Osijeku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Članovi povjerenstva

1. \_\_\_\_\_\_\_\_\_\_\_\_\_\_\_\_\_­­­­­­\_\_
2. \_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_